fr en hu hu hu hu hu en hu hu hu en hu hu en hu hu pl hu en hu hu hu hu en hu en hu hu hu hu et hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en hu la hu hu en hu en hu hu fr ru en de en ru ru en zh en fr sv nb eu hu hu hu sk hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl an ar arz en en az ku bg bn hbs_lat ca hbs_lat cy da de el eo es et eu fa fi nn fr fy de lt he hbs_lat hy id es is it ja ka ko ku cs it lt lv en en my nl nb fr pa pl pt io ro ru en hbs_lat en sk sq hbs_lat sv th tr fy vi pl zh xmf zh fr zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. április 10.
Ugrás a navigációhoz Ugrás a kereséshez
1984. augusztus 25. (59 évesen)
Westwood Village Memorial Park temető
William Faulkner, Edgar Allan Poe, James Agee, E. M. Forster, Gustave Flaubert, Ivan Turgenyev, Anton Csehov, Marcel Proust
Joseph Wambaugh, Harper Lee, John Updike, Gore Vidal, James Robert Baker, Andy Warhol, John O'Hara
A Wikimédia Commons tartalmaz Truman Capote témájú médiaállományokat.
Truman Capote (New Orleans, 1924. szeptember 30. – Los Angeles, 1984. augusztus 25.) amerikai író, forgatókönyvíró. Legismertebb művei az Álom luxuskivitelben és a Hidegvérrel. Műveiből több mint 20 film készült.
2 Magyarul megjelent művei
Capote Truman Streckfus Persons néven született New Orleans-ban, 1924. szeptember 30-án. Szülei négyéves korában elváltak, ezután anyja rokonaihoz került. Magányos gyermekként már az iskola megkezdése előtt megtanult írni olvasni. Ezen gyerekkori évek alatt ismerkedett meg szomszédjával, Harper Lee-vel, akivel életre szóló barátságot kötöttek. 1933-ban anyjához költözött New Yorkba. Anyja ekkor már második férjével, Joseph Capote kubai származású textilkereskedővel élt, ekkor vette fel a Truman García Capote nevet. 11 éves korában kezdett komolyan foglalkozni az írással, kezdetben a Trinity School, majd a St. Joseph katonai iskola diákja. 1939-ben a Connecticut állambeli Greenwichbe költöztek, itt Capote a helyi gimnáziumban folytatta tanulmányait; több írása jelent meg az iskolai újságban. 1942-ben visszaköltöztek New Yorkba, Capote középiskolai tanulmányait a Dwight Schoolban fejezte be.
17 évesen otthagyta az iskolapadot, és a New Yorker magazin újságírója lett. 1943-tól rendszeresen jelentek meg írásai olyan jelentős amerikai folyóiratokban, mint például a The Atlantic Monthly, a Harper's Bazaar, a Harper's Magazine, vagy a The New Yorker. 1943-ban kezdte meg első regényét, a Nyári átkelés-t. A regényt sokáig elveszettnek hitték, ám 2004-ben előkerült az író hagyatékából, és 2005-ben jelent meg először a Random House gondozásában.
Önéletrajzi ihletettségű regénye, a Más hangok, más szobák öt évvel később, 1948-ban jelent meg, és kilenc hétig vezette a bestseller listákat. A siker nem kis részben a könyv borítóján található fénykép körüli botránynak volt köszönhető: a Harold Halma fényképe[1] háton fekve, félreérthető mozdulatot téve ábrázolta Capote-t. Többen a jó ízlés elleni nyílt támadásként értékelték a fényképet. A fotó rendkívüli hatást gyakorolt a fiatal Andy Warholra is, aki rajongói levelekkel bombázta Capote-t, és New Yorkba érkezve azonnal meg akart vele ismerkedni.
Karrierjének következő állomását az Álom luxuskivitelben c. kötetének megjelenése jelentette, amelyből film is készült Audrey Hepburn és George Peppard főszereplésével.
A Hidegvérrel című tényregény egyik helyszíne, a Clutter család háza 2009-ben. 1959. november 15-én a Kansas állambeli Holcomb városkában bestiális kegyetlenséggel meggyilkolták a közmegbecsülésnek örvendő, feddhetetlen hírű farmert, Herbert Cluttert, feleségét és két gyermekét
Hidegvérrel című valós történetet feldolgozó regényét egy 1959-ben olvasott újsághír ihlette. (Ezt a művét 1967-ben filmesítette meg Richard Brooks.) Capote gyerekkori barátjával, Harper Lee-vel elutazott a hírben szereplő gyilkosság helyszínére, és évekig tanulmányozta a történet szereplőit. A 1966-ban megjelent regény óriási sikert aratott mind a közönség, mind a kritikusok körében.
Truman Capote 1968-ban, a Hidegvérrel új irodalmi műfajt teremtett, a tényregényt
A Hidegvérrel sikere után Capote Palm Springsbe költözött, ahol egyre mélyebbre süllyedt az alkoholizmusba. Megromlott viszonya élettársával, Jack Dunphyval is, akivel az 1950-es évek óta élt élettársi kapcsolatban.[2] Ezt követően Capote gyakran fordult meg New York-i szaunákban, ahol többnyire nálánal jóval fiatalabb munkásfiúkkal bonyolódott alkalmi kapcsolatokba. 1973-ban egy szaunában ismerkedett meg a családos John O'Shea-val, aki hivatalosan a menedzsere lett. A régi barátok és ismerősök megrökönyödéssel tapasztalták, hogyan próbálta John O'Shea kisajátítani Capote irodalmi és üzleti ügyeit. Kettőjük féltékenységgel és gyakori veszekedésekkel tarkított viszonya egészen a hetvenes évek végéig tartott. Az évtized második felének jelentős részét Capote különböző rehabilitációs intézményekben töltötte. 1980-ban állapota olyan rosszra fordult, hogy hallucinációi miatt kórházi ellátásra szorult. Józan pillanataiban folytatta az írást, a Answered Prayers: The Unfinished Novel című regényén dolgozott, ami már csak a halála után jelent meg.
59 évesen, 1984. augusztus 25-én halt meg Los Angelesben. A halottkém jelentése szerint halálát májbetegség, visszérgyulladás és részegség okozta. Hamvait a Westwood Village Memorial Park Cemetery-ben helyezték el. Jack Dunphy halálát követően 1994-ben hamvaikat egy tóba szórták, nem messze attól a helytől, ahol korábban mindketten éltek.
Más hangok, más szobák. Kisregény; ford. Örkény István; Európa, Bp., 1964 (Modern könyvtár) ISBN 963-8133-58-9 ISBN 963-9084-01-8
Hidegvérrel. Hiteles beszámoló egy többszörös gyilkosságról és következményeiről; ford. Szíjgyártó László; Európa, Bp., 1967 ISBN 963-07-8035-6
Álom luxuskivitelben. Kisregények és elbeszélések; vál. Osztovits Levente, ford. Bartos Tibor et al.; Európa, Bp., 1972 (Európa zsebkönyvek)
A fűhárfa / Álom luxuskivitelben; ford. Róna Ilona, Bartos Tibor, utószó Szalai Anna; Szépirodalmi, Bp., 1977 (Olcsó könyvtár) ISBN 963-15-0940-0
Mozart és a kaméleonok; ford. Bart István, Gy. Horváth László, Osztovits Levente; Európa, Bp., 1982 ISBN 9630723727
Faragott koporsók; ford. Osztovits Levente; in: Faragott koporsók. Amerikai kisregények; vál., jegyz. Osztovits Levente; Európa, Bp., 1986 (A világirodalom remekei)
Nyári átkelés; ford. M. Nagy Miklós; Európa, Bp., 2006 ISBN 963-07-8163-8
Az éjszaka fája; ford. Bart István et al.; Európa, Bp., 2008 ISBN 9789630786188
Pille a lángban. Ifjúkori elbeszélések; ford. Gy. Horváth László; Európa, Bp., 2017 ISBN 9789634056829
↑ On Having Met Mr. Capote, newyorksocialdiary.com
↑ Jack Dunphy. Dear Genius: A Memoir of My Life With Truman Capote. Mcgraw-Hill (1987). ISBN 0-07-018317-1
Truman Capote Biography Archiválva 2006. április 21-i dátummal a Wayback Machine-ben
Truman Capote at Books and Writers
Truman Capote az Internet Movie Database oldalon (angolul)
Truman Capote: His Life & Works
Bradányi Iván: Lidércnyomás luxuskivitelben. Marilyn Monroe és Truman Capote; Solo Music Budapest Zeneműkiadó, Bp., 2002
ISNI: 0000 0003 6864 1755
A lap eredeti címe: „https://hu.wikipedia.org/w/index.php?title=Truman_Capote&oldid=24841124”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. április 10., 14:07
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.